Azul

O azul é unha das tres cores-luz primarias, e cor-pigmento secundaria, resultado da superposición dos pigmentos ciano e maxenta. Atópase na faixa 470 nm do espectro de cores visíbeis.

Sinónimos: cerúleo, cárdeo, celeste, azur, zafiro.
Tipos
 Azul celeste: azul moi claro. 
 Azul cobalto, azul intenso, feito da materia colorante que resulta da mestura de aluminio e fosfato de cobalto. O azul cobalto emprégase moito en pintura. 
 Azul mariño, azul escuro. 
 Azul turquesa, azul claro tirando lixeiramente a verde.

 Uso, simbolismo e expresións coloquiais 

O azul acostuma estar asociado á frieza, depresión, monotonía. E, por iso mesmo, tamén á paz, á orde, á harmonía. Entre os matices, é o menos expansivo aos ollos.

Peixe azul
A denominación en base nutricional do grupo de peixes que contén máis dun 5% de graxa, a diferenza do magro ou branco, con só un 2%.
Sangue azul
Dise da persoa de familia nobre ou real.

 Galería 

 Véxase tamén 

 Outros artigos 
Lista de cores

Categoría:Cores